જાણવા મળ્યા મુજબ આજીડેમ ચોકડી નજીક ભારતનગર મફતીયાપરામાં રહેતો અને છકડો રિક્ષામાં પાણીના ફેરા કરી ગુજરાન ચલાવતો ભીમાભાઇ ભીખાભાઇ ઘોસીયા (ઉ.૩૪) નામનો આહિર યુવાન સવારે પાણીનો ફેરો કરી રિક્ષા લઇ પરત આવી રહ્યો હતો ત્યારે માંડા ડુંગરની ગોળાઇમાં રિક્ષા પલ્ટી ખાઇ જતાં ગંભીર ઇજા થતાં સારવાર માટે સિવિલ હોસ્પિટલમાં ખસેડાયો હતો. પરંતુ અહિ તેનું મોત નિપજ્યાનું તબિબે જાહેર કરતાં હોસ્પિટલ ચોકીના હરેશભાઇ રત્નોતરે આજીડેમ પોલીસને જાણ કરી હતી.